Diari Oficial de la Generalitat Valenciana


Sumari del DOGV 2448, del 13-02-1995 (1995/833827)

RESOLUCIÓ de 21 de desembre de 1994, de la Secretaria General de la Conselleria d'Administració Pública, per la qual es disposa la publicació del Conveni de col·laboració entre la Conselleria d'Indústria, Comerç i Turisme i la Societat Estatal de Promoció i Equipament de Sòl (SEPES), per a coordinar activitats urbanístiques orientades a desenvolupar el Pla de Sòl Industrial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2448

Data del DOGV
:   13-02-1995

Secció del DOGV
:   ALTRES DISPOSICIONS

Número del document
:   1995/833827


Data del document
:   21-12-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 21 de desembre de 1994, de la Secretaria General de la Conselleria d'Administració Pública, per la qual es disposa la publicació del Conveni de col·laboració entre la Conselleria d'Indústria, Comerç i Turisme i la Societat Estatal de Promoció i Equipament de Sòl (SEPES), per a coordinar activitats urbanístiques orientades a desenvolupar el Pla de Sòl Industrial de la Comunitat Valenciana.   
Subscrit, després de la tramitació prèvia reglamentària, entre la Conselleria d'Indústria, Comerç i Turisme i la Societat Estatal de Promoció i Equipament de Sòl (SEPES), el dia 3 d'octubre de 1994, un Conveni de col·laboració per a coordinar activitats urbanístiques orientades a desenvolupar el Pla de Sòl Industrial de la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0681/94, i que figura com a annex d'aquesta resolució.  
València, 21 de desembre de 1994.- El secretari general de la Conselleria d'Administració Pública.  
ANNEX  
Conveni de col·laboració entre la Conselleria d'Indústria, Comerç i Turisme i la Societat Estatal de Promoció i Equipament de Sòl (SEPES), per a coordinar activitats urbanístiques orientades a desenvolupar el pla de sòl industrial de la Comunitat Valenciana  
València, 3 d'octubre de 1994  
REUNITS:  
D'una banda, Martín Sevilla Jiménez, conseller d'Indústria, Comerç i Turisme.  
D'altra banda, José Luis González Haba, president de la Societat Estatal de Promoció i Equipament de sòl,  
MANIFESTEN:  
Primer  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, atribueix a la Comunitat Valenciana competències en matèria d'indústria, ordenació del territori i planificació de l'activitat econòmica de la Comunitat Valenciana.  
Segon  
En l'exercici de les esmentades competències, la Generalitat Valenciana ha realitzat diverses actuacions en dotació d'infraestructures orientades a la promoció del desenvolupament del seu territori, per tal d'augmentar la competitivitat i el desenvolupament productiu de l'economia valenciana i, per això mateix, la creació de llocs de treball.  
Tercer  
D'acord amb el que s'ha dit, la Conselleria d'Indústria, Comerç i Turisme, per mitjà de l'empresa pública Seguretat i Promoció Industrial Valenciana, SA, i per tal de dur endavant el programa d'ordenació del territori i de la política industrial, ha realitzat, en col·laboració amb l'administració local, diverses actuacions urbanístiques per a crear i equipar sòl industrial, per tal de possibilitar la implantació d'activitats productives.  
Quart  
Igualment, la Generalitat Valenciana, per mitjà de la Conselleria d'Indústria, Comerç i Turisme, considerant d'interès primordial per a la Comunitat Valenciana la promoció de la infraestructura gasista que permeta el creixement d'aquesta font d'energia alternativa, facilitant el desenvolupament industrial i la diversitat energètica, ha col·laborat amb l'empresa Enagas en la construcció d'un gasoducte i les corresponents xarxes de distribució que permeten transportar gas des de Paterna (València) fins a Oriola (Alacant) i distribuir-lo a les indústries de la zona.  
Cinqué  
La Societat Estatal de Promoció i Equipament de Sòl (SEPES), entitat de dret públic, que depèn del Ministeri d'Obres Públiques, Transports i Medi Ambient, amb característiques, funcions i objectius definits en el Reial Decret Llei 12/1980, de 26 de setembre, i en el Reial Decret 2640/1981, de 30 d'octubre, va ser creada com a instrument de l'estat al servei de la política correctora dels desequilibris regionals i de lluita contra l'especulació, per mitjà de la promoció del sòl industrial, infraestructures i equipament i està facultada per a realitzar les actuacions que en matèria de preparació del sòl li encarreguen les administracions públiques de qualsevol tipus.  
SEPES, dotada de mitjans tècnics, jurídics i financers idonis per a acomplir la seua tasca, ja ha realitzat a la Comunitat Valenciana activitats urbanitzadores per a propiciar-ne el desenvolupament integral.  
Sisé  
En aquest sentit, la Generalitat Valenciana ja ha col·laborat amb SEPES en la implantació de València Parc Tecnològic, l'actuació urbanística del qual, de creació d'infraestructura i preparació de sòl apte per a establir aquest parc, va ser realitzada per SEPES.  
Seté  
En l'àmbit de la Generalitat Valenciana, el Programa Econòmic Valencià (PEV) preveu diverses actuacions relacionades amb l'ordenació del territori i l'urbanisme per mitjà de la redacció d'un un pla d'acció territorial, com a mitjà per a utilitzar racionalment i equilibrada el territori de la Comunitat Valenciana, la gestió responsable dels recursos naturals i la protecció del medi ambient.  
Igualment, en matèria de política industrial el PEV recull, de manera combinada amb la resta d'actuacions de política industrial, accions tendents a adequar la disponibilitat de sòl industrial, millorar el nivell de dotació d'infraestructures necessàries per a la instal·lació d'empreses i promoció de zones especialitzades en activitats productives afines. Tot això, seguint les prioritats i els objectius marcats per la política industrial de la Generalitat Valenciana i de forma coordinada amb els agents que actuen a la Comunitat Valenciana.  
D'altra banda, la Generalitat Valenciana, des de 1992, ha impulsat la col·laboració amb institucions públiques i privades per a coordinar i adoptar mesures per a la planificació i l'execució de tot tipus d'actuacions per al desenvolupament integral del triangle format pels municipis d'Alacant, Elx i Santa Pola, i amb aquesta finalitat, el 27 de juliol de 1992 es va crear el Consell per al Desenvolupament del Pla Dinamitzador del triangle Alacant-Elx-Santa Pola, com a òrgan de coordinació, impuls i seguiment del conjunt d'actuacions que l'integren.  
Vuité  
La concurrència de diferents titularitats públiques en les actuacions urbanístiques de preparació de sòl industrial i creació d'infraestructures aconsella una planificació coordinada de les activitats que sobre el sòl de la Comunitat Valenciana es realitzen i que, a més, supose la màxima rendibilitat econòmica i social dels recursos públics que s'hi han d'utilitzar .  
Nové  
Amb aquesta finalitat, la Generalitat Valenciana i SEPES consideren objectius comuns els següents:  
1. Establir un marc de col·laboració entre SEPES i la Generalitat Valenciana, per mitjà de la Conselleria d'Indústria, Comerç i Turisme o de les entitats o empreses que en depenen, en els procediments de planificació, programació, pressupostos i execució d'actuacions urbanístiques en el sòl de la Comunitat Valenciana, destinat a ús industrial.  
2. Concertar els mecanismes de coordinació per tal d'assegurar, d'una banda, l'establiment d'un creixement territorial i humà adequat a les condicions socials, econòmiques i ambientals de la Comunitat Valenciana i, d'altra banda, oferir sòl industrial suficientment dotat per a implantar-hi indústries i activitats productives i serveis, sempre dins el marc de la política d'ordenació del territori i de la política industrial que, en execució d'aquestes competències, corresponga ordenar a la Generalitat Valenciana.  
3. Promocionar recíprocament les respectives actuacions industrials .  
4. Ajudar econòmicament, socialment o procedimentalment les actuacions de les respectives parts que hi intervenen.  
Deu  
Per tal d'aconseguir aquests objectius, la coordinació es dirigirà tant a les actuacions urbanitzadores específiques de SEPES en l'àmbit de la Comunitat Valenciana com a les de la Conselleria d'Indústria, Comerç i Turisme en l'àmbit de la seua competència, i també a les actuacions urbanitzadores participades per SEPES i per la Generalitat Valenciana, per mitjà de la Conselleria d'Indústria, Comerç i Turisme o de les entitats o empreses que en depenen.  
Igualment, la Conselleria d'Indústria, Comerç i Turisme i SEPES promocionaran de forma conjunta les respectives actuacions, per mitjà de la implantació de serveis d'informació sobre condicions d'establiment, dotacions, equipament i serveis complementaris, difusió de les ajudes públiques i qualsevol altra activitat de promoció.   
Por tot el que s'ha exposat, ambdues parts  
ACORDEN:  
Fixar les línies generals de col·laboració de la Conselleria d'Indústria ,Comerç i Turisme i SEPES, en les actuacions urbanístiques en sòl destinat a ús industrial, que es desenvolupen o es puguen promoure en el futur, dins la Comunitat Valenciana, de conformitat amb els principis que s'estableixen en les següents clàusules:  
Primera  
La Conselleria d'Indústria, Comerç i Turisme i SEPES declaren formalment la seua voluntat de cooperació activa, per tal de dotar adequadament d'infraestructures urbanístiques que afavoresquen el desenvolupament integral del territori de la Comunitat Valenciana.  
Segona  
En el marc de les prioritats i objectius assenyalats per la política industrial de la Generalitat Valenciana, correspon a la Conselleria d'Indústria, Comerç i Turisme coordinar les actuacions que en matèria de sòl industrial es realitzen en l'àmbit de la Comunitat Valenciana.  
D'acord amb això, tot projecte d'actuació proposat per entitats públiques o privades a qualsevol de les parts que signen el conveni es presentarà a la Conselleria d'Indústria, Comerç i Turisme, la qual, després de l'informe previ de la Comissió Coordinadora de Sòl Industrial prevista en la clàusula sisena, resoldrà sobre la seua adequació als objectius de política industrial a què es refereix el paràgraf anterior.  
Tercera  
La Conselleria d'Indústria, Comerç i Turisme i SEPES difondran conjuntament les seues actuacions en la Comunitat Valenciana.  
Igualment, la Conselleria d'Indústria, Comerç i Turisme donarà suport procedimentalment a les actuacions que realitze SEPES dins dels plans d'actuació a la Comunitat Valenciana que contempla aquest conveni.  
Quarta  
En tota actuació que realitzen la Conselleria d'Indústria, Comerç i Turisme i SEPES, i sense perjudici que s'arbitren els mecanismes o els instruments adequats, es formalitzarà el corresponent document, subscrit per ambdues parts, el qual formarà part com a annexos a aquest conveni de col·laboració. Aquest document expressarà la localització, la superfície, les característiques i les circumstàncies que resulten pertinents.  
Els convenis per a la realització de plans o programes acordats amb la Generalitat Valenciana que calga formalitzar entre SEPES i els ajuntaments tindran substantivitat pròpia i s'ajustaran a les bases generals que haja establert el Consell d'Administració de l'esmentada entitat estatal per a la seua relació amb les corporacions locals per tal que s'executen les actuacions urbanístiques. Això no obstant, per tal de millorar la coordinació entre la Generalitat Valenciana i SEPES amb les corporacions locals, l'entitat estatal informarà puntualment a la Conselleria d'Indústria, Comerç i Turisme.  
Quinta  
Les actuacions de SEPES dins l'àmbit territorial de la Comunitat Valenciana rebran el mateix tractament i consideració que s'atorgue a les directes de les Generalitat Valenciana realitzades per mitjà dels seus òrgans específics o entitats participades.  
Conseqüentment, la Conselleria d'Indústria, Comerç i Turisme tutelarà les actuacions de SEPES i suscitarà pels mitjans que tinga al seu abast la implicació activa de les administracions urbanístiques que hi participen, en els diversos àmbits de competència, per tal de facilitar el procés urbanitzador i l'acompliment de la seua finalitat.  
Sisena  
Es crea una comissió coordinadora de sòl industrial, formada per dos membres de la Conselleria d'Indústria, Comerç i Turisme i dos de SEPES, com a òrgan coordinador i mitjà adequat d'informació recíproca entre la Generalitat Valenciana i SEPES per a acomplir les previsions que s'estableixen en aquest conveni, dins el context general de les actuacions urbanístiques al si de la Comunitat Valenciana.  
Correspondrà a aquesta comissió:  
1. Elaborar les propostes dels programes d'actuació al si de la Comunitat Valenciana, segons es preveu aquest conveni.  
2. Impulsar, desenvolupar i seguir l'execució dels programes d'actuació i informar de les accions concretes que se'n deriven i del seu compliment a la Conselleria d'Indústria, Comerç i Turisme, la qual podrà, valorades les característiques del projecte o actuació, passar aquesta informació a les comissions corresponents de les Corts Valencianes.  
3. Informar, d'acord amb el que estableix la clàusula segona del conveni, dels projectes d'actuació en matèria de sòl industrial que s'han de realitzar a la Comunitat Valenciana i elevar-los a la Conselleria d'Indústria, Comerç i Turisme perquè els resolga.  
4. Comunicar i informar contínuament i recíproca sobre les actuacions en sòl industrial que es desenvolupen o estiguen previstes realitzar a la Comunitat Valenciana.  
5. Realitzar qualsevol altra actuació que al llarg de la realització d'aquest conveni resulte oportuna per a la seua execució.  
6. En general, seguir i avaluar el desenvolupament d'aquest conveni.  
La comissió podrà constituir grups de treball integrats per personal tècnic per a estudiar i elaborar propostes que tinguen aquest caràcter.  
La comissió es reunirà amb caràcter ordinari una vegada al trimestre i també tantes vegades com calga per a acomplir les funcions que té encarregades.  
   
Setena  
La Conselleria d'Indústria, Comerç i Turisme donarà suport a les actuacions urbanístiques que es desenvolupen al territori de la Comunitat Valenciana, i les podrà incloure en els programes d'incentius autonòmics que s'establesquen per a promoure el desenvolupament de les activitats productives en el seu àmbit territorial.  
Vuitena  
Per a facilitar l'adequada coordinació de les activitats en curs i propiciar l'efectivitat del que s'estableix en aquest document, es determinen en documents annexos integrats en el Conveni, les actuacions que, tant la Conselleria d'Indústria, Comerç i Turisme com SEPES, estan realitzant o tenen en fase d'estudi.  
Novena  
Aquest acord entrarà en vigor a partir de la data de la seua firma i tindrà una duració indefinida, exceptuant una denúncia per escrit d'una de les parts.  
I, com a prova de conformitat i acceptació, signen aquest document al lloc i en la data adés indicats.  
Per la Conselleria d'Indústria, Comerç i Turisme: Martín Sevilla Jiménez.  
Per SEPES: José Luis González Haba.